রাজধানীর শ্যামপুরের ব্যবসায়ী ইউনুস হাওলাদার হত্যা মামলায় পুলিশের এক এএসআইকে গ্রেফতার করা হয়েছে। ওই মামলার তদন্ত কর্মকর্তা দক্ষিণ কেরানীগঞ্জ থানার এসআই গোলাম মোস্তফা জানান, শনিবার রাতে ঢাকা মহানগর পুলিশের উপকমিশনারের ওয়ারী অফিস থেকে দক্ষিণ কেরানীগঞ্জ থানা পুলিশ তাকে গ্রেফতার করে। জিজ্ঞাসাবাদের জন্য পাঁচ দিন হেফাজতে (রিমান্ড) নেওয়ার আবেদন করে রোববার তাকে আদালতে পাঠানো হয়েছে।